b'\n_START_ARTICLE_\nKondoras (moneta)\n_START_PARAGRAPH_\nKondoras (isp. Condor) - auksin\xc4\x97 ar sidabrin\xc4\x97 moneta, XIX a. - XX a. prad\xc5\xbeioje kaldinta ir naudota kai kuriose Piet\xc5\xb3 Amerikos \xc5\xa1alyse (\xc4\x8cil\xc4\x97je, Ekvadore, Kolumbijoje). Nustota naudoti XX a. 4-t\xc4\x85 de\xc5\xa1imtmet\xc4\xaf, \xc4\xafvedus aukso standart\xc4\x85. ._NEWLINE_Pirmieji kondorai buvo nukaldinti 1851 m. \xc4\x8cil\xc4\x97je. V\xc4\x97liau \xc4\x8cil\xc4\x97je \xc4\x97m\xc4\x97 kaldinti dvigub\xc4\x85 kodor\xc4\x85, kuriame, pagal 1925 m. \xc4\xafstatym\xc4\x85, b\xc5\xabdavo 3,661137 g aukso._NEWLINE_1980 m. Panama nukaldino kolekcin\xc4\x99 100 balboa monet\xc4\x85 kondor\xc4\x85 (mas\xc4\x97 8,16 g, skersmuo - 26 mm, auksas 900-osios prabos). Monetos reverse - kondoro atvaizdas ikikolumbinio meno stiliumi, averse - Panamos herbas su sparnus i\xc5\xa1skleidusiu ereliu. Serijoje nukaldinta 2620 monet\xc5\xb3.'